**Výška stravného**

**V zmysle Všeobecne záväzného nariadenia mestskej časti Bratislava-Petržalka č. 4/2019 zo dňa 26.03.2019, ktorým sa mení a dopĺňa  Všeobecne záväzné nariadenie č. 1/2012 zo dňa 17.04.2012 o určení výšky príspevku a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti mestskej časti Bratislava-Petržalka v znení Všeobecne záväzného nariadenia č. 4/2013 a Všeobecne záväzného nariadenia č. 3/2015**

1) Rodič dieťaťa alebo žiaka uhrádza príspevok na čiastočnú úhradu nákladov vo výške nákladov na nákup potravín podľa vekových kategórií stravníkov v nadväznosti na odporúčané výživové dávky podľa finančných pásiem.

**2) Zákonný zástupca dieťaťa materskej školy a žiaka základnej školy uhrádza príspevok  na režijné náklady vo výške 0,40 €/deň/dieťa/žiak.**

3) Rodič dieťaťa alebo žiaka, ktorý je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu neuhrádza výšku príspevku na režijné náklady.

**4) Príspevok na nákup potravín na jedno jedlo pre dieťa materskej školy je:**

a)  desiata   0,30 €,

b)  obed      0,72 €,

c)  olovrant 0,25 €,

**spolu     1,27 €**

5) Príspevok na nákup potravín pre**diétne stravovanie** na jedno jedlo pre dieťa materskej školy je:

a) desiata 0,38 €

b) obed 0,91 €

c) olovrant 0,31 €

**spolu 1,60 €**

**6) Dotácia na podporu výchovy k stravovacím návykom na zabezpečenie obeda a iného jedla pre dieťa navštevujúce materskú školu rok pred začatím plnenia povinnej školskej dochádzky je 1,20 €. Rozdiel medzi 4. finančným pásmom na nákup potravín a dotáciou na podporu výchovy k stravovacím návykom vo výške 0,07 €/deň/dieťaťa uhrádza zákonný zástupca dieťaťa.**

**7) Plnú stanovenú sumu úhrady za stravu uhrádza:**

a) zákonný zástupca dieťaťa, ktoré nemá nárok na dotáciu na podporu k stravovacím návykom,

b) zákonný zástupca za neodobratú stravu v danom stravovacom dni, ak dieťa/žiaka neodhlási najneskôr do 14:00 h predchádzajúceho dňa z poskytovania stravy v školskej jedálni v danom stravovacom dni,

c) zákonný zástupca, ktorý neodhlásil dieťa/žiaka do 14:00 h predchádzajúceho dňa z dôvodu, že dieťa/žiak ochorel; v prvý deň choroby si zákonný zástupca môže obed odobrať do obedára.

8) Dotácia na podporu výchovy k stravovacím návykom na zabezpečenie **diétneho stravovania** pre dieťa navštevujúce materskú školu rok pred začatím plnenia povinnej školskej dochádzky je 1,20 €. Rozdiel medzi 5. finančným pásmom na nákup potravín a dotáciou na podporu výchovy k stravovacím návykom vo výške 0,40 €/deň/dieťa uhrádza zákonný zástupca dieťaťa.